Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 2. A koncesszióról szóló 1991. évi XVI. törvény (a továbbiakban: Kotv.) preambuluma szerint „a kizárólagos állami,
Paragraph Index: 1093

2. A koncesszióról szóló 1991. évi XVI. törvény (a továbbiakban: Kotv.) preambuluma szerint „a kizárólagos állami, önkormányzati vagy önkormányzati társulási tulajdon hatékony működtetésének, valamint a kizárólagosan az állam vagy az önkormányzat hatáskörébe utalt tevékenységek gyakorlásának egyik lehetséges útja mindezek koncessziós szerződés alapján való átengedése”. A koncessziós szerződés tárgya valamely tevékenység folytatása. A törvény tételesen felsorolja azokat a tevékenységeket, amelyeket az állam — amennyiben nem saját vállalkozásaként kíván ellátni — pályázat útján köteles koncesszióba adni. A koncessziós szerződés nemcsak egy már meglévő, hanem egy jövőbeni beruházás eredményeként későbbi időpontban létrejövő vagyontárgy működtetésére is vonatkozhat. A működtetés jogának átengedésére úgy is mód nyílik, hogy a szerződő fél vállalja a nagy tőkeigényű beruházás részben vagy egészben történő finanszírozását. A Kotv. a koncessziós eljárás nyilvánosságával kapcsolatosan a következő szabályokat tartalmazza:

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes